Flugvél sem hvarf af ratsjá flugyfirvalda í Nepal í morgun brotlenti við rætur Himalayjafjalla. Tuttugu og tveir voru í vélinni, 19 þarþegar og þriggja manna áhöfn.
Vélin var á leið frá borginni Pokhara i vesturhluta Nepal til fjallaþorpsins Jomson. Þorpið er vinsæll upphafsreitur fjallgöngufólks í Himalajafjöllunum, í um 20 mínútna fjarlægð frá stórborginni Pokhara. Ekki er vitað af afdrif farþeganna en í vélunni voru 13 Nepalar, tveir þjóðverjar og fjögurra manna indversk fjölskylda. Flugmennirnir tveir og flugfreyja eru frá Nepal. Erfitt er fyrir leitarmenn að komast að flakinu vegna slæms skyggnis. Ríkissjónvarpið í Nepal hefur eftir sjónarvottum að þeir hafi séð vélina í ljósum logum.
Flugvélar í Nepal eru margar hverjar komnar til ára sinna og þær sagðar ótraustar. Twin Otter vélin sem fórst í morgun er 43 ára. Flugvélum frá Nepal er bannað að fara inn í lofthelgi Evrópusambandslanda. 1992 létust 167 þegar flugvél frá Pakistan Airlines brotlenti í aðflugi að flugvellinum í Kathmandu. Tveimur mánuðum áður létust 113 þegar vél frá Thai Airways brotlenti á sama flugvelli.